“หุ้นเอเชีย” เปิดลบตามดาวโจนส์ กังวลวิกฤต “แบงก์สหรัฐ”
“ตลาดหุ้นเอเชีย” เปิดลบตามดาวโจนส์ปรับตัวลดลง ท่ามกลางความกังวลวิกฤตธนาคารสหรัฐ ขณะที่นักลงทุนจับตาการตัดสินใจนโยบายการเงินของเฟด 
“ตลาดหุ้นเอเชีย” เปิดลบตามดาวโจนส์ปรับตัวลดลง ท่ามกลางความกังวลวิกฤตธนาคารสหรัฐ ขณะที่นักลงทุนจับตาการตัดสินใจนโยบายการเงินของเฟด
3 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดลบในวันนี้ โดยเคลื่อนไหวตามทิศทางตลาดหุ้นสหรัฐที่ปรับตัวลดลงเมื่อวันอังคาร (2 พ.ค.66) ท่ามกลางปัญหาในภาคธนาคารของสหรัฐ ขณะที่นักลงทุนจับตาการตัดสินใจนโยบายการเงินของธนาคารกลางสหรัฐ (เฟด) ซึ่งจะเปิดเผยต่อสาธารณชนในช่วงเช้าวันพฤหัสบดี (4 พ.ค.66) ตามเวลาไทย
ทั้งนี้ ดัชนี HSI ตลาดหุ้นฮ่องกงเปิดวันนี้ที่ 19,686.15 จุด ลดลง 247.66 จุด หรือ -1.24%
สำหรับหุ้นเกาหลีใต้เปิดลบในวันนี้ โดยดัชนี KOSPI อยู่ที่ 2,510.73 จุด ลดลง 13.66 จุด หรือ -0.54% ในช่วง 15 นาทีแรกของการซื้อขาย
ขณะที่ ตลาดหุ้นจีนปิดทำการวันนี้ (3 พ.ค.66) เนื่องในวันแรงงาน ขณะที่ ตลาดหุ้นโตเกียวปิดทำการวันนี้ (3 พ.ค.66) เนื่องในวันรัฐธรรมนูญ
ด้านนักเศรษฐศาสตร์ 94 จาก 105 รายในผลสำรวจที่จัดทำโดยสำนักข่าวรอยเตอร์คาดการณ์ว่า เฟดจะปรับขึ้นอัตราดอกเบี้ย 0.25% ขณะที่นักเศรษฐศาสตร์ที่เหลือคาดการณ์ว่าเฟดจะตรึงอัตราดอกเบี้ย
ส่วนดัชนีหลักทั้ง 3 ของตลาดหุ้นสหรัฐปรับตัวลดลงติดต่อกันเป็นวันที่ 2 ในวันอังคาร (2 พ.ค.66) เนื่องจากนักลงทุนกลับมาวิตกกังวลเกี่ยวกับปัญหาในภาคธนาคารอีกครั้ง ก่อนเฟดตัดสินใจเรื่องอัตราดอกเบี้ย
นอกจากนี้ดัชนีเฉลี่ยอุตสาหกรรมดาวโจนส์และดัชนี Nasdaq Composite ลดลงดัชนีละ 1.08% ส่วนดัชนี S&amp;P500 ลดลง 1.16%